### Ministru kabineta rīkojuma projekta

### „Grozījumi Ministru kabineta 2012. gada 3.oktobra rīkojumā Nr.469 „Par Valsts dzelzceļa tehniskās inspekcijas 2013.gada budžeta apstiprināšanu”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Grozījumi Ministru kabineta 2012. gada 3.oktobra rīkojumā Nr.469 „Par Valsts dzelzceļa tehniskās inspekcijas 2013.gada budžeta apstiprināšanu”” (turpmāk – Projekts) sagatavots saskaņā ar Likuma par budžetu un finanšu vadību 41. panta 1.2 daļu un Dzelzceļa likuma 33. panta piekto un sesto daļu. |
| 2. | Pašreizējā situācija un problēmas | No 2010. gada 1. janvāra Valsts dzelzceļa tehniskā inspekcija ir budžeta nefinansēta valsts pārvaldes iestāde. Ar Ministru kabineta 2012. gada 3.oktobra rīkojuma Nr.469 „Par Valsts dzelzceļa tehniskās inspekcijas 2013.gada budžeta apstiprināšanu”tika apstiprināts Valsts dzelzceļa tehniskās inspekcijas ieņēmumu un izdevumu plāns 2013.gadam 441 119 LVL apmērā atbilstoši Dzelzceļa likuma 33. panta piektajai daļai, kas nosaka, ka Valsts dzelzceļa tehniskajai inspekcijai ik gadu no Dzelzceļa likuma 10.panta otrās daļas 1. un 2.punktā noteiktajiem finansēšanas avotiem piešķir finansējumu 0,39 procentu apmērā no kopējā dzelzceļa infrastruktūras finansējuma apjoma par iepriekšējo gadu. Finansējums tika noteikts par pamatu ņemot plānoto kopējo dzelzceļa infrastruktūras finansējuma apjomu par 2012. gadu – 113 107 511 LVL. Saskaņā ar Dzelzceļa likuma 33. panta sesto daļu šo finansējumu publiskās lietošanas dzelzceļa infrastruktūras pārvaldītājs piešķir pa daļām - reizi ceturksnī līdz attiecīgā ceturkšņa pirmā mēneša desmitajam datumam pārskaitot to uz Valsts dzelzceļa tehniskās inspekcijas kontu. Katrā no pirmajiem trim ceturkšņiem pārskaita ceturto daļu no plānotā finansējuma un kopējais finansējuma apmērs tiek precizēts, veicot pēdējo maksājumu attiecīgajā gadā.Atbilstoši Dzelzceļa likuma 33.panta sestajai daļai, 2013. gada otrajā pusē Valsts dzelzceļa tehniskās inspekcijas plānotie ieņēmumi ir jākoriģē atbilstoši faktiskajam dzelzceļa infrastruktūras finansējuma apjomam par 2012.gadu.Publiskās lietošanas dzelzceļa infrastruktūras pārvaldītājs valsts akciju sabiedrība „Latvijas dzelzceļš” 2013.gada 9. jūlijā Satiksmes ministrijā sniedza apliecinājumu par faktisko dzelzceļa infrastruktūras finansējuma apjomu par 2012.gadu (2013.gada 9. jūlija vēstule Nr.D-7.3.2./161-2013), kurā uzrādīts minētais finansējuma apjoms – 111 460 098,70 LVL, un plānotais dzelzceļa infrastruktūras finansējuma apjoms par 2013. gadu – 105 897 702 LVL. Atbilstoši publiskās lietošanas dzelzceļa infrastruktūras pārvaldītāja valsts akciju sabiedrības „Latvijas dzelzceļš” iesniegtajiem datiem par dzelzceļa infrastruktūras finansējuma apjomu par 2012.gadu un par 2013. gadu ir nepieciešams koriģēt Valsts dzelzceļa tehniskās inspekcijas ieņēmumus un izdevumus 2013. gadā un plānotos ieņēmumus 2014. un 2015. gadā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar Projektu tiks koriģēts Valsts dzelzceļa tehniskās inspekcijas 2013. gada budžets samazinot ieņēmumu un izdevumu daļas par 6 425 LVL, kā arī samazinot plānoto budžeta pieprasījumu 2014. un 2015. gadam no 441 119 LVL līdz 413 001 LVL.Tas izriet no Dzelzceļa likuma 33.panta sestajā daļā noteiktās prasības veikt pārrēķinu no plānotā dzelzceļa infrastruktūras finansējuma apjoma par 2013. gadu uz faktisko finansējuma apjomu par 2013.gadu, kā arī veikt izmaiņas plānojamā dzelzceļa infrastruktūras finansējuma apjomā nākamajam 2014. gadam.Ņemot vērā samazinājuma tendenci dzelzceļa pārvadājumos, kas atstāj tiešu iespaidu uz dzelzceļa infrastruktūras finansējuma apjomu un līdz ar to arī uz iestādes budžetu 2013.gadā un turpmākajos gados, iepriekšējo gadu uzkrājuma 111 979 LVL daļa, 60 703 LVL apmērā paredzēta sadaļas Preces un pakalpojumi un Kapitālie izdevumi palielināšanai. Sadaļā Preces un pakalpojumi iekļautie līdzekļi 50 703 LVL apjomā paredzēti 2013.gada tekošo izdevumu segšanai, nodrošinātu vilces līdzekļu vadītāju (mašīnistu) eksaminācijas sistēmas un dzelzceļa speciālistu atestācijas sistēmas uzturēšanu un nodrošinātu ekspertu dalību Eiropas Komisijas un Eiropas dzelzceļa aģentūras darba grupās. Atlikusī daļa no 2012.gada uzkrājumiem 51 276 LVL apmērā paredzēta uzkrājumiem izdevumu segšanai nākamajos 2014-2015.gados, ņemot vērā plānoto finansējuma samazinājuma tendenci.Projektā ir paredzēts palielināt Valsts dzelzceļa tehniskās inspekcijas kapitālos izdevumus 2013. gadā par 10 000 LVL, kas ir paredzēti Valsts dzelzceļa tehniskās inspekcijas pārvadījumā esošās vilcienu vadītāju tiesību reģistra informācijas sistēmas infrastruktūras modernizācijai. Šai informācijas sistēmai ir jānodrošina attiecīgas informācijas sniegšana Eiropas Dzelzceļa aģentūrai, Latvijas un citus Eiropas Savienības dalībvalstu dzelzceļa uzņēmumiem un kompetentajām iestādēm. |
| 5. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |

|  |  |  |
| --- | --- | --- |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija.  |
| 2. | Projekta izpildes ietekme uz pārvaldes funkcijām | Valsts dzelzceļa tehniskās inspekcijas funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II – VI sadaļa - Projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

30.09.2013 9:23

760

K.Bondare

67028371, kristine.bondare@sam.gov.lv